Montserrat Caballé
Store norske leksikon,Kunst og estetikk,Musikk,Klassisk musikk,Internasjonale klassiske sangere
Montserrat Caballé var en spansk sanger (sopran) som ble spesielt kjent for sine tolkninger av italiensk operarepertoar.
Montserrat Caballé vokste opp i skyggen av borgerkrigen i Spania. Hun studerte sang ved Liceu-konservatoriet i Barcelona der hun fullførte med gullmedalje i 1954. I 1956 debuterte hun ved operaen i Basel, hvoretter hun fikk fast ansettelse. Fra 1959 til 1964 var hun ansatt ved operascenene i Bremen og Barcelona. Sitt internasjonale gjennombrudd fikk hun i Carnegie Hall i New York, 1965, i en semi-scenisk versjon av Lucrezia Borgia (Gaetano Donizetti), hvoretter de helt store internasjonale operascenene ble hennes virkeområde.Blant hennes mest kjente rolletolkninger er: Desdemona i Otello og Aida av Giuseppe Verdi,  Maria Stuarda (Donizetti)   Norma (Vincenzo Bellini) Marsjallinnen i Rosenkavaleren (Richard Strauss) Liu i Turandot (Giacomo Puccini) Hun har gjort et lang rekke plateinnspillinger, og ble populær langt utover det klassisk musikkpublikums grenser da hun sang inn duetten Barcelona med rockesangeren Freddie Mercury i forbindelse med De olympiske leker i hennes hjemby 1987. Les mer i Store norske leksikon opera sopran